
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 879 


22 Οκτωβρίου 2001 


ΠΕ ΡΙΕΧΟΜΕ ΝΑ 

ΔΙΑΤΑΓΜΑΤΑ 

Καθορισμός χώρου για την κατασκευή υπόγειου χώρου 
στάθμευσης αυτοκινήτων και των απαιτουμένων για 
την εξυπηρέτηση αυτού υπέργειων εγκαταστάσεων 
εντός του ρυμοτομικού σχεδίου του δήμου Αγρίνιου 
(Ν. Αιτωλ/νίας). 1 

ΑΠΟΦΑΣΕΙΣ 

Τροποποίηση εγκεκριμένου σχεδίου πόλης Δήμου Χα¬ 
νιών στην περιοχή "Νέα Χώρα" με μετατόπιση της 


οδού μεταξύ των ΟΤ 950 και ΟΤ 952 και αλλαγή θέσης 
της παιδικής χαράς από το νοτιοδυτικό στο νοτιοανα¬ 
τολικό τμήμα του ΟΤ 950. 2 

Τροποποίηση εγκεκριμένου σχεδίου πόλης Δήμου Ρεθύ- 
μνης στην πολεοδομική ενότητα "Περιβόλια", με ανα¬ 
γνώριση υφιστάμενης διάβασης ως πεζόδρομο, στο 
ΟΤ 347. 3 


ΔΙΑΤΑΓΜΑΤΑ 


Καθορισμός χώρου για την κατασκευή υπόγειου χώρου στάθ¬ 
μευσης αυτοκινήτων και των απαιτουμένων για την εξυπη¬ 
ρέτηση αυτού υπέργειων εγκαταστάσεων εντόςτου ρυμο¬ 
τομικού σχεδίου του δήμου Αγρίνιου (Ν.Αιτωλ/νίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 324 του από 
14.7.1999π.δ/τος "Κώδικας Βασικής Πολεοδομικής Νομοθε¬ 
σίας" (Δ' 580). 

2. Τις διατάξεις των άρθρων 3 και 5 του Ν. 1650/1986 "Για 
την προστασία του περιβάλλοντος" (Α’ 160). 

3. Τις διατάξεις του άρθρου 29Ατου Ν. 1558/1985 "Κυβέρνη¬ 
ση και Κυβερνητικά Όργανα" (Α’ 137), που προστέθηκε μετο άρ¬ 
θρο 27 του Ν. 2081/1992 (Α’ 154) και αντικαταστάθηκε με την 
παρ. 2ατου άρθρου 1 του Ν. 2469/1997 (Α’ 38). 

4. Την 2554/8-8-2000 απόφαση του Νομάρχη Αιτωλ/νίας 
"Έγκριση περιβαλλοντικών όρων για την κατασκευή και λει¬ 
τουργία του έργου "ΚΑΤΑΣΚΕΥΗ ΥΠΟΓΕΙΟΥ ΧΩΡΟΥ ΣΤΑΘ¬ 
ΜΕΥΣΗΣ ΟΧΗΜΑΤΩΝ ΚΑΤΩ ΑΠΟ ΤΗΝ ΠΛΑΤΕΙΑ ΔΗΜΑΔΗ 
ΑΓΡΙΝΙΟΥ (Ο.Τ. 62) ΑΙΤΩΛ/ΝΙΑΣ". 

5. Την 346/1999 γνωμοδότηση του δημοτικού συμβουλίου 
Αγρίνιου . 


6. Την3/2001 γνωμοδότηση του Κεντρικού Συμβουλίου Χω¬ 
ροταξίας Οικισμού και Περιβάλλοντος. 

7. Το γεγονός ότι από τις κανονιστικές διατάξεις αυτού του 
δ/τος δεν προκαλείται δαπάνη σε βάρος του κρατικού προϋπο¬ 
λογισμού και του προϋπολογισμού του οικείου Ο.Τ.Α. 

8. Την 486/2001 γνωμοδότηση του Συμβουλίου της Επι¬ 
κράτειας με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται ο καθορισμός υπόγειου χώρου στάθμευσης αυ¬ 
τοκινήτων κάτω από την πλατεία Δημάδη (Ο.Τ. 62) του δήμου 
Αγρίνιου (Ν.Αιτωλ/νίας), με τις απαιτούμενες για την εξυπηρέ¬ 
τηση αυτού υπέργειες εγκαταστάσεις, με είσοδο του σταθμού 
από την οδό Κοραή και από την οδό Λουριώτου και έξοδο από 
την οδό Λουριώτου, όπως ο χώρος φαίνεται με στοιχεία Α, Β, Γ, 
Δ, Ε, Ζ, Α στο σχετικό πρωτότυπο διάγραμμα σε κλίμακα 
1:1000, που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 21545/2001 πράξη του και 
του οποίου αντίτυπο σε φωτοσμίκρυνση δημοσιεύεται με το 
παρόν διάταγμα. 

Άρθρο 2 

Επιβάλλεται η τήρηση των παρακάτω όρων κατά την κατα¬ 
σκευή του έργου: 

α. Οι εκσκαπτικές εργασίες πρέπει να γίνονται με την επο- 
πτεία εντεταλμένων υπαλλήλων της αρμόδιας αρχαιολογι¬ 
κής υπηρεσίας. 

β. Οι υπέργειες εγκαταστάσεις πρέπει να περιοριστούν στο 
απολύτως αναγκαίο μέτρο και να μην παρεμποδίζουν την κοι¬ 
νή χρήση της πλατείας. 

γ. Μετά την ολοκλήρωση της κατασκευής πρέπει να γίνει 
διαμόρφωση και φύτευση του κοινόχρηστου χώρου. 

Άρθρο 3 

Η ισχύς του παρόντος διατάγματος αρχίζει από τη δημοσί¬ 
ευσή του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων 
Έργων αναθέτουμε τη δημοσίευση και εκτέλεση του παρόντος 
διατάγματος. 

Αθήνα 3 Οκτωβρίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

γποιχιοχ. ΊΖΡΟΧ ΙΤΛβΜΕ'/ΖΗΣ. 

/φ.φ.24°/σ·/ 

ΑΠΟΦΑΣΕΙ Σ 

Αοίθ. 1907 (2) 

Τροποποίηση εγκεκριμένου σχεδίου πόλης Δήμου Χα¬ 
νιών στην περιοχή "Νέα Χώρα" με μετατόπιση της οδού 
μεταξύ των ΟΤ 950 και ΟΤ 952 και αλλαγή θέσης της 
παιδικής χαράς από το νοτιοδυτικό στο νοτιοανατολι¬ 
κό τμήμα του ΟΤ 950. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του από 17.7.23 Ν.Δ. "περί σχεδίων πό¬ 
λεων κ.λπ." (ΦΕΚ 228/Α/23). 

2. Το Ν.1337/83 (ΦΕΚ 33Α) όπως τροποποιήθηκε και 
ισχύει. 

3. Το Ν. 2503/97 "Διοίκηση, οργάνωση, στελέχωση της 
Περιφέρειας" (ΦΕΚ 107Α/30.5.97). 

4. Το Ν. 2831/2000 (ΦΕΚ 140 Α) άρθρο 29. 

5. Το από 23.11.1990 ΠΔ "έγκριση πολεοδομικής μελέ¬ 
της της πολεοδόμος ενότητας "Νέα Χώρα" του Δήμου Χα¬ 
νιών και τροποποίηση του εγκεκριμένου ρυμοτομικού 
σχεδίου σε συνεχόμενη περιοχή του ίδιου Δήμου το οποίο 
δημοσιεύθηκε στο ΦΕΚ 685 Δ’ της 5.12.1990. 

6. Τις με αρ. 571/97, 170/98, 487/99 και 531/99 αποφά¬ 
σεις του Δημοτικού Συμβουλίου Χανίων πού συμφωνούν 
με την έγκριση της αιτούμενης τροποποίησης. 

7. Τη θετική γνωμοδότηση του ΣΧΟΠ Ν.Α. Χανίων όπως 
αυτή διατυπώθηκε στο πρακτικό της 17ης συνεδρίασης 
της 5.12.2000, θέμα Ιο. 

8. Τη θετική γνωμοδότηση του ΣΧΟΠ Περιφέρειας Κρή¬ 
της όπως αυτή διατυπώθηκε στη 8η συνεδρίαση της 
13.9.2001, θέμα 4ο. 


9. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη εις βάρος του 
κρατικού προϋπολογισμού και του οικείου ΟΤΑ. 

10. Το γεγονός ότι με τη παρούσα πολεοδομική ρύθμι¬ 
ση δεν μειώνονται οι κοινόχρηστοι χώροι της πολεοδομι¬ 
κής ενότητας, αποφασίζουμε: 

1. Την έγκριση τροποποίησης του εγκεκριμένου ρυμο¬ 
τομικού σχεδίου πόλης Δήμου Χανίων στην περιοχή "Νέα 
Χώρα" και συγκεκριμένα: 

α) Μετατόπιση της προβλεπόμενης οδού μεταξύ των 
ΟΤ 950 και ΟΤ 952 προς βορράν, κατά 2.00 μ. στην ανα¬ 
τολική πλευρά και κατά 2.50 μ. στη δυτική πλευρά. 

β) Αλλαγή θέσης της παιδικής χαράς, χωρίς μεταβολή 
του εμβαδού της, από το νοτιοδυτικό στο νοτιοανατολικό 
τμήμα του ΟΤ 950. 

γ) Την επιβολή πρασιάς πλάτους 4.00μ. στην θέση που 
υπήρχε αρχικά η παιδική χαρά (στο νοτιοδυτικό τμήμα 
του ΟΤ 950) 

δ) Την δημιουργία πεζόδρομου πλάτους 2.00μ, στην βο¬ 
ρειοδυτική παρειά της παιδικής χαράς και σε βάρος αυ¬ 
τής, όπως φαίνεται στο με κλίμακα 1:200 και ημερομηνία 
Σεπτέμβριος 2001 τοπογραφικό διάγραμμα του αρχιτέ¬ 
κτονα μηχανικού Κων. Περουλάκη, 

2. Η παρούσα απόφαση να δημοσιευθεί στο ΦΕΚ μαζί με 
το τοπογραφικό διάγραμμα που τη συνοδεύει. 

3. Η ισχύς της παρούσας αρχίζει από την δημοσίευση 
της στην Εφημερίδα της Κυβερνήσεως. 

Ηράκλειο, 19 Σεπτεμβρίου 2001 

Ο Γενικός Γραμματέας Περιφέρειας 
ΑΘ. ΚΑΡΟΥΝΤΖΟΣ 

Αριθ. 1906 (3) 

Τροποποίηση εγκεκριμένου σχεδίου πόλης Δήμου Ρεθύ- 
μνης στην πολεοδομική ενότητα "Περιβόλια", με αναγνώ¬ 
ριση υφιστάμενης διάβασης ως πεζόδρομο, στο ΟΤ 347. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του από 17.7.23 Ν.Δ. "περί σχεδίων πό¬ 
λεων κλπ" (ΦΕΚ 228/Α/23). 

2. Το Ν 1337/83 (ΦΕΚ 33Α) όπως τροποποιήθηκε και 
ισχύει. 

3. Το Ν. 2503/97 "Διοίκηση, οργάνωση, στελέχωση της 
Περκρερείας" (ΦΕΚ 107Α/30.5.97). 

4. Το Ν. 2831/2000 (ΦΕΚ 140 Α) άρθρο 29. 

5. Το από 26.7.1986 ΠΔ "Έγκριση πολεοδομικής μελέ¬ 
της της περιοχής "Περιβόλια" του Δήμου Ρεθύμνης" το 
οποίο έχει δημοσιευθεί στο ΦΕΚ 732 Δ της 9.9.1986. 

6. Την με αρ. Τ.Π. 4023 απόφαση Νομάρχη η οποία δη- 
μοσιεύθηκε στο ΦΕΚ 1087 Δτης 8.9.1993 σύμφωνα με την 
οποία αναγνωρίσθηκαν ως πεζόδρομοι έντεκα υπάρχου- 
σες διαβάσεις της πολεοδομικής ενότητας "Περιβόλια". 

7. Τις με αρ 254/97, 319/98, 100/1999 αποφάσεις του 
Δημοτικού Συμβουλίου Δήμου Ρεθύμνου πού συμφωνεί 
με την έγκριση της αιτούμενης τροποποίησης. 


8. Τη θετική γνωμοδότηση του ΣΧΟΠ Ν.Α. Ρεθύμνης 
όπως αυτή διατυπώθηκε στο πρακτικό 5 της συνεδρίασης 
της 26.10.2000, θέμα 13ο. 

9. Τηθεπκή γνωμοδότηση του ΣΧΟΠ Περιφέρειας Κρή¬ 
της όπως αυτή διατυπώθηκε στη 8η συνεδρίαση της 
13.9.2001, θέμα 3ο., 

10 Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη εις βάρος του 
κρατικού προϋπολογισμού και του οικείου ΟΤΑ. 

11. Το γεγονός ότι με την παρούσα πολεοδομική ρύθμι¬ 
ση αυξάνονται οι κοινόχρηστοι χώροι, αποφασίζουμε: 

1. Την έγκριση τροποποίησης του εγκεκριμένου ρυμο¬ 
τομικού σχεδίου πόλης Δήμου Ρεθύμνης στην πολεοδο¬ 
μική ενότητα "Περιβόλια", με αναγνώριση υφιστάμενης 
διάβασης ως πεζόδρομο πλάτους 3.00 μ. στο ΟΤ 347. 

2. Η παρούσα απόφαση να δημοσιευθεί στο ΦΕΚ μαζί με 
το διάγραμμα που τη συνοδεύει. 

3. Η ισχύς της παρούσας αρχίζει από την δημοσίευση 
της στην Εφημερίδα της Κυβερνήσεως. 

Ηράκλειο, 19 Σεπτεμβρίου 2001 

Ο Γενικός Γραμματέας Περιφέρειας 
ΑΘ. ΚΑΡΟΥΝΤΖΟΣ 

